

**OSNOVNA ŠKOLA ODRA**

Đačka 5, 10020 Zagreb

KLASA: 003-06/18-01/01

URBROJ : 251-176-18-29

Zagreb, 30.05.2018.

**ZAPISNIK**

**s 16. sjednice Školskog odbora održane 30.05.2018. u 18,00 sati**

**Početak sjednice :** 18,00

**Prisutni članovi Školskog odbora :** Marija Dianežević, Nives Gabrić, Zvonimir Bulić, Višnja Dianežević, Ivana Kujundžić, Nikola Babić, Miroslav Mlinarić

**Odsutni članovi Školskog odbora**: /

Sjednici je prisutna tajnica Monika Sakoman - zapisničar

Sjednicu otvara predsjednica Ivana Kujundžić, prof., pozdravlja prisutne, konstatira kvorum (**prisutno 7 od ukupno 7 članova**) i za raspravu predlaže dnevni red iz poziva.

**DNEVNI RED :**

1. Usvajanje zapisnika sa 15. sjednice Školskog odbora

2. Donošenje Odluke o izboru kandidata za ravnatelja/icu škole za kojeg će se zatražiti prethodna suglasnost ministra MZO-a

3. Prijedlog Pravilnika o obradi i zaštiti osobnih podataka Osnovne škole Odra

4. Razno

Predloženi dnevni red prihvaćen je jednoglasno (7 glasova „za“) te se prelazi na raspravu po pojedinim točkama.

**Ad 1 )** Predsjednica Školskog odbora pita prisutne jesu li pročitali zapisnik i slažu li se s njegovim usvajanjem.

**ZAKLJUČAK** : Zapisnik s 15. sjednice održane 24. svibnja 2018. je usvojen jednoglasno.

**Ad 2)**

Nakon provedene rasprave, predsjednica Školskog odbora, pozvala je članove Školskog odbora, sukladno članku 66. Statuta OŠ Odra, na javno glasovanje za izbor kandidata **Vatroslava Gabrića** za ravnatelja OŠ Odra. Predsjednica Školskog odbora je, na temelju javnog glasovanja članova Školskog odbora i prema obvezi zastupanja stajališta Učiteljskog vijeća, Vijeća roditelja i zbora radnika, utvrdila kako je Vatroslav Gabrić dobio 7 glasova te Školski odbor jednoglasno donosi sljedeću

**Odluku o izboru ravnatelja Osnovne škole Odra**

1. **Vatroslav Gabrić, prof. povijesti i geografije izabire se za ravnatelja OŠ Odra temeljem Natječaja za izbor i imenovanje ravnatelja/ice škole, objavljenog 29. travnja 2018. godine u dnevnom tisku 24 sata.**
2. **Školski odbor tražit će prethodnu suglasnost ministrice Ministarstva znanosti i obrazovanja.**

**Ad 3) Prijedlog Pravilnika o obradi i zaštiti osobnih podataka**

Predsjednica daje riječ tajnici. Tajnica ističe kako je na snagu stupila Opća uredba o zaštiti osobnih podataka te je slijedom toga potrebno donijeti pravilnik. Predmetni pravilnik su članovi Školskog odbora dobili na uvid. Nakon kraće rasprave, Školski odbor jednoglasno donosi sljedeći zaključak: **Usvaja se Pravilnik o obradi i zaštiti osobnih podataka Osnovne škole Odra.**

**Ad 3) Razno**

Učiteljica Dianežević ističe kako je stručna suradnica – pedagoginja provela anketu za roditelje u kojima su pitani žele li priustvovati radionici. Odgovori su bili potvrdni, no kad je organizirana radionica odaziv roditelja je bio jako loš - od prijavljenih 25 na radionicu je došlo dvoje roditelja. Moli da se na Vijeću roditelja raspravi o toj temi.

Predsjednica prenosi informaciju dobivenu od profesorice Horvat : Dječak ( učenik naše škole ) je jučer izgubio 100 kuna i učenici 6.b su vratili novac. Pohvale našim učenicima.

Drugih tema za diskusiju nije bilo.

Predsjednica zaključuje sjednicu u 18,30 sati.

ZAPISNIČAR : PREDSJEDNICA ŠKOLSKOG ODBORA :

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Monika Sakoman Ivana Kujundžić, prof.